# name
Josep Llimona. De l'escultura a la bellesa

# metadata.dc.contributor.other[].value
Universitat de Barcelona. Facultat de Belles Arts

# metadata.dc.description.abstract[].value
[cat]  Conéixer l'obra de Llimona per algú que sigui escultor i de Barcelona és una obligació. Té repartides pel territori centenars d'escultures i estatuetes religioses, però només a Barcelona el seu llegat és ampli i excel.lent.
Hi ha un dia, després de gaudir de les seves joies, que t'adones que Llimona et té atrapat; és el dia en el que neix l'interrogant en el que et preguntes: ¿què és el que té de tant especial l'obra d'aquest escultor per a que peces de roca i metall puguin expressar tantes emocions preses de la matèria?.
En aquesta oració la pregunta està poetitzada, però realment sorgeix un neguit per saber que hi ha d'amagat en l'obra de Llimona que només es pot veure en les escultures de Llimona.
Conscients de que les seves peces destaquen per una gran bellesa plaàtica, ens volem proposar desentranyar quin era el pensament filosòfic de l'escultor per a la materialització de la bellesa, si n'hi havia. Quines influències, pertinences o moviments artístics determinarien la forma i la temàtica de l'obra. Quins aspectes de la seva vida podien haver afectat, en definitiva, entendre l'obra de Llimona per poder saber què és el que la fa tant especial.
Aquesta tesi intenta fer palesa i donar paraules al críptic i silenciós concepte de bellesa del gran autor català. S'ha tractat de verbalitzar una aproximació a la descripció de la bellesa que quedava presonera només en la forma, ja que Llimona voluntàriament va fugir de la teoria de l'art, però que ens ha donat una imatge insòlita, nova i singularíssima de la seva representació.
Amb l'objectiu de conéixer totes les escultures que va realitzar Josep Llimona, i així formar la nostra mirada, hem dut a terme viatges a diferents poblacions de Catalunya com Vic, Cervelló, el Masnou, Molins de Rei, Arenys de Mar, Sant Julià de Vilatorta, Roses, Cadaqués, Terrassa, Sabadell, Manresa, Figueres, Montserrat, Cerdanyola i Olot. A més de les poblacions catalanes ens hem aventurat a visitar el nord d'Espanya en busca de les escultures que vinculen l'art de Llimona amb la figura del Marqués de Comillas Don Antonio López. Bilbao, Portugalete, Comillas i Santander. Viatge en el qual se'ns van obrir les portes del Palacio de Sobrellano explicant-nos a més tota la historia del Marqués.

Parades molt interessants en la investigació són les que hem fet al MNAC, Museu d'Història de Barcelona i el Museu d'Art de Cerdanyola en les quals no només ens han pogut aportar informació, fonts documentals i peces de Llimona, sinò que ja ha pogut haver un retorn a ells de la informació que nosaltres hem pogut esbrinar. De tots ells, però, el viatge més pedagògic és el que ens va portar a Olot a visitar el seu Museu dels Sants, centre en el què exhibeixen la col.lecció d'escultures del Arte Cristiano i que a més mostren els processos artesanals amb els que es produïen i encara ara es produeixen les escultures religioses que s'envien a tot el món. En ell conserven un "sagrat cor" fet per Llimona que és el model que es va adquirir a la Sagrada Famflia per a la seva Cripta. Això també ho sabem per la relació que mantenim amb en Toni Caminal, un dels arquitectes tècnics del temple que, com d'altres amables personalitats, ens han obert les portes dels seus respectius centres en aquest recorregut d'investigació.



Per intentar determinar quins aspectes artístics van poder influïr en la seva filosofia estètica i en el seu concepte de bellesa, hem volgut fer estudi dels corrents artístics i formulacions ideològiques de la literatura i analitzar-los per treure'n coincidéncies i conclusions. I de la mateixa manera, hem volgut analitzar el concepte de la bellesa en l'art. S'ha mirat de conjuntar el saber sobre la bellesa i els seus canvis al voltant del convuls final del segle XIX amb les anàlisis de l'obra escultòrica i l'especialíssim tractament de Josep Llimona.

També hem realitzat entrevistes que poguessin posar llum en certs temes i no puc deixar d'esmentar tampoc la participació tan honrada de la família de l'escultor. Des del dia en el que em vaig poder posar en contacte amb la dona del pintor Josep Serra i Llimona (net de Joan Llimona), no he deixat de conéixer els diferents familiars vius de la família. M' han pogut aportar informació interessant relativa a la vida familiar i permetre la possibilitat de documentar les escultures familiars, però el més fantastic es la recol.lecció gràfica que hem pogut fer de les escultures destruïdes que han quedat plasmades en les fotografies originals de l'època, autèntiques peces d'arxiu.

# metadata.dc.source[].value
Tesis Doctorals - Facultat - Belles Arts

# metadata.dc.title[].value
Josep Llimona. De l'escultura a la bellesa